text: 2 г. условна присъда за разпоредителя в аквапарка в Приморско след смъртта на 18-годишното момче | Закон и ред | Tribune.bg
  2 г. условна присъда за разпоредителя в аквапарка в Приморско след смъртта на 18-годишното момче
  07 юли, 17:54 / Tribune
  Случаят е от 2019 година като е доказано, че той не е попречил младежите да се пускат в неправилно положение
  По обвинителен акт на Окръжна прокуратура – Бургас бе постановена осъдителна присъда за Г.К. – разпоредител във воден атракцион, разположен в град Приморско.
  Той е подсъдим за това, че по непредпазливост е причинил смъртта на 18-годишно момче преди 2 години. То е квалифицирано по чл. 123, ал. 1, предл. 2 от НК. Спрямо Г.К. е наложено наказание 2 години "лишаване от свобода", изпълнението на което се отлага за изпитателен срок от 4 години.
  Констатирано е също така, че разпоредителят в атракциона не е забранил на пострадалия и спусналото се след него момче да преминат през пързалката в неправилно положение – легнали по корем и с главите напред. В резултат от тези нарушения, в средата на пързалката е настъпил удар в областта на главите на двете момчета, от който последвала тежка черепно-мозъчна травма на пострадалия, довела до неговата смърт.
  Етикети Приморско, аквапарк, служител, съд
  https://tribune.bg/bg/zakon_i_red/2-g-uslovna-prisada-za-razporeditelya-v-akvaparka-v-primorsko-sled-smartta-na-18-godishnoto-momche/